Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 673/13/2202	Galanta, 28.10.2013
EEČ : 2-17-335-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX 493

          ako otec maloletej dcéry XXXXX, nar. XXXXX bytom  XXXXX, Dolné Saliby č. XXXXX, hoci mu zo Zákona o rodine vyplýva vyživovacia povinnosť na svoje dieťa a na túto bol zaviazaný rozsudkom Okresného súdu v Galante sp.zn. XXXXX zo dňa 23.08.2005, ktorý nadobudol právoplatnosť 30.09.2005 prispievať na výživu mal. dcéry XXXXX sumou vo výške 66,39 €, vždy do 15. teho dňa v mesiaci vopred k rukám matky, túto povinnosť si neplnil  za mesiace máj 2013, jún 2013 a august 2013, čím mu vznikol dlh na výživnom vo výške 198,99 €, 

lebo zanikla trestnosť činu

Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ Trstice ČVS:ORP-XXXXX zo dňa 17.09.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods.1 Trestného zákona na tom skutkovom základe ako je uvedené vo výrokovej časti tohto uznesenia.
	
          Obvinenie bolo vznesené na základe trestného oznámenia  XXXXX zo dňa 04.09.2013, rozsudku Okresného súdu Galanta sp.zn. XXXXX zo dňa 23.08.2005 právoplatného dňa 30.09.2005, rodného listu, potvrdenia o návšteve školy a ďalších zadovážených listinných dôkazov.
	         
        Počas skráteného vyšetrovania, obvinený vo svojej výpovedi uviedol, že si je plne vedomý vyživovacej povinnosti voči dcére a uviedol, že za mesiace máj, jún a august si riadne túto povinnosť neplnil, nakoľko z dôvodu exekúcie sa dostal do zlej finančnej situácie a nemal vytvorenú finančnú rezervu, z ktorej by v tomto období mohol splácať výživné. Je si vedomý dlhu na výživnom vo výške 198,99 €. Na záver dodal, že za mesiac september už bol schopný výživné uhradiť vo výške 66,39 €. 
       
        Pred konaním o dohode o vine a treste sa osobne dostavil na Okresnú prokuratúru obvinený XXXXX a vydokladoval zaplatenie dlhu na výživnom poštovým poukazom č. 70404 zo dňa 18.09.2013 vo výške 66,39 €, poštovým poukazom číslo 264 zo dňa 30.09.2013 vo výške 132,78 €, poštovým poukazom číslo 95037 zo dňa 21.10.2013 vo výške 66,39 €, teda výživné v celkovej výške 256,56 €. 
            
        Poškodená XXXXX bola dňa 25.10.2013 prostredníctvom Okresnej prokuratúry Galanta dotazovaná na to, či jej bola dlhovaná suma zaplatená v plnom rozsahu pričom táto uviedla, že zaostalé výživné vo výške 265,56 € prevzala a zároveň dodala, že počas obdobia neplnenia si vyživovacej povinnosti zo strany obvineného XXXXX núdzou netrpeli. Z uvedeného je zrejmé, že obvinený XXXXX si dodatočne splnil svoju vyživovaciu povinnosť.

        Podľa ustanovenia § 86 písm. a) Trestného zákona / účinnej ľútosti /,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Pretože trestnosť činu s poukazom na ustanovenie § 86 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka